《九效 其四 强弱》
宋代·葛立方

坚木兮不可为圈，鍊铁兮不可为钩。圈不成兮何箕之得，钩不成兮何鱼之求。

委吴以筦籥兮复越，事狄以皮币兮兴周。故曰拯乱兮不如图治，锐进兮不如观势。

以弱为强兮以予为取，边廷无犬吠兮息旗与鼓。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。